Bajarê Silêmanî ya Başûrê Kurdîstanî de şar rayberîya Komîteya Keyayanê Şehîdan ê PKKyî de vejîya kuçeyan û şehîdkerdişê  endamê Komîteya Merkezî ya PKKyî Kasim Engînî û hêrişanê dewleta tirke yê vera Başûrî protesto kerd.
Çalakîya ke Baxê Giştî de ameye viraştene de Kasim Engîn ame yadkerdene û hêrişê dewleta tirke yê Başûrî ameyî şermezarkerdene. Çalakwanan posterê Rayberê Şarê Kurdî Abdullah Ocalanî û Kasim Engînî kiriştî  û bi slogananê ''Şehîdî nêmirenê'' û ''Bimiro xîyanet'' hêrsê xo ard ziwan. Qiseykerdişan de mesajê xurtkerdişê têkoşînî ameyî dayene.
